Bro-Chres pe Gres pe Bro-Hellaz pe Hellaz (Ελλάδα, Elládha (IPA: [e̞ˈlaða]), pe Hellas (Ελλάς, Ellás (IPA: [e̞ˈlas])) a zo ur riez e Gevred Europa hag hech anv ofisiel eo Republik hellenek (e gresianeg : Ελληνική Δημοκρατία). E penn ledenez ar Balkanioù emañ-hi. E tu an Norzh he deus harzoù douarel gant Bulgaria, ar Bet-Republik Yougoslaviat Makedonia hag Albania, ha gant Turkia e tu ar Reter. En em ledañ a ra ar Mor Egaios a-hed aodoù ar Reter hag ar Mor Kreizdouar a-hed aodoù ar Gevred pemañ Mor Ionia er Mervent hag er Chornôg. Un toullad brav a inizi bras ha bihan, e meur a enezeg, a vez kavet er Chornôg hag er Reter.